**โครงการตำราคณะพยาบาลศาสตร์ มหาวิทยาลัยเชียงใหม่**

**แนวปฏิบัติในการตีพิมพ์หนังสือ/ตำรา**

**หนังสือ/ตำรา**

**หนังสือ** หมายถึง เอกสารทางวิชาการที่เขียนขึ้นเพื่อเผยแพร่ความรู้ไปสู่วงวิชาการหรือผู้อ่านทั่วไป โดยไม่จำเป็นต้องเป็นไปตามข้อกำหนดของหลักสูตรหรือต้องทำมาประกอบการเรียนการสอนในวิชาใดวิชาหนึ่ง ทั้งนี้จะต้องเป็นเอกสารที่เรียบเรียงขึ้นอย่างมีเอกภาพมีรากฐานทางวิชาการที่มั่นคง และให้ทัศนะของผู้เขียนที่สร้างเสริมปัญญาความคิด และสร้างความแข็งแกร่งทางวิชาการให้แก่สาขาวิชานั้น ๆหรือสาขาวิชาที่เกี่ยวเนื่อง

**ตำรา** หมายถึง เอกสารทางวิชาการที่เรียบเรียงอย่างเป็นระบบ อาจเขียนเพื่อตอบสนองเนื้อหาทั้งหมดของรายวิชาหรือเป็นส่วนหนึ่งของวิชาหรือหลักสูตรก็ได้ โดยมีการวิเคราะห์และสังเคราะห์ความรู้ที่เกี่ยวข้องและสะท้อนให้เห็นความสามารถในการถ่ายทอดวิชาการในระดับอุดมศึกษา

**ผู้แต่ง/บรรณาธิการ**

**ผู้แต่ง** หมายถึง ผู้ที่เขียนหนังสือ/ตำรา ซึ่งเป็นอาจารย์ที่ปฏิบัติงานในคณะพยาบาลศาสตร์

มหาวิทยาลัยเชียงใหม่ สำหรับหนังสือ/ตำราที่มีผู้แต่งจำนวน 2 คน ให้เลือกตัวแทนผู้แต่ง 1 คนเพื่อติดต่อประสานงานกับกรรมการโครงการตำราฯ ตั้งแต่การเสนอจัดทำหนังสือ/ตำราจนถึงการเบิกค่าตอบแทน

**บรรณาธิการ** หมายถึง ตัวแทนของผู้เขียนหนังสือ/ตำรา ที่มีผู้แต่งตั้งแต่ 3 คนขึ้นไป ทำหน้าที่รับผิดชอบในการจัดทำ ตรวจแก้ คัดเลือก และควบคุมการเขียนหนังสือ/ตำรา รวมทั้งติดต่อประสานงานและรับผิดชอบเกี่ยวกับการดำเนินงานระหว่างผู้แต่งกับกรรมการโครงการตำราฯ ตั้งแต่การเสนอจัดทำหนังสือ/ตำราจนถึงการเบิกค่าตอบแทน

**ต้นฉบับหนังสือ/ตำรา**

1. ใช้กระดาษขนาด A4 หรือ B5 พิมพ์จำนวนบรรทัดไม่น้อยกว่า 25 บรรทัด ขนาดตัวอักษร 16

ไม่กำหนดรูปแบบตัวอักษร

1. ส่วนประกอบของตำรา ประกอบด้วย ปกหน้า ปกใน คำนิยม คำนำ สารบัญ สารบัญภาพ สารบัญ

ตาราง เนื้อหาแยกเป็นบท บรรณานุกรม ดัชนีเนื้อหา (หากมี)

1. การใช้ภาษา ใช้ภาษาไทยโดยยึดหลักของราชบัณฑิตยสถาน พยายามหลีกเลี่ยงการใช้ภาษา

อังกฤษในข้อความภาษาไทย ยกเว้นกรณีจำเป็นและไม่ใช้คำย่อ นอกจากเป็นคำที่ยอมรับกันโดยทั่วไป

การแปลศัพท์อังกฤษเป็นไทย หรือการเขียนทับศัพท์ภาษาอังกฤษให้ยึดหลักของราชบัณฑิตยสถาน

สำหรับศัพท์ภาษาอังกฤษในเนื้อเรื่องภาษาไทย หากต้องการใส่ภาษาอังกฤษในวงเล็บให้ใช้อักษรตัวเล็ก ยกเว้นชื่อเฉพาะ

1. ตารางหรือแผนภูมิ ภาพประกอบ กราฟ ฯลฯ ให้แทรกไปตามลำดับของเนื้อหา และระบุแหล่งที่มา

โดยใช้ระบบ American Psychological Association (APA)

1. บรรณานุกรมใช้ระบบ APA
2. ต้นฉบับจะต้องมีความสมบูรณ์ ชัดเจน ทั้งตัวอักษร ภาพ ตาราง แผนภูมิ สูตร สัญลักษณ์ รวมทั้ง

การใช้เครื่องหมายวรรคตอน ทั้งนี้หนังสือ/ตำราดังกล่าวจะต้องไม่มีลิขสิทธิ์ผูกพันกับแหล่งอื่นรวมทั้ง ส่วนประกอบภายในหนังสือ/ตำรา เช่น รูปภาพ ตาราง แผนภูมิ เป็นต้น ในกรณีที่เป็นงานแปลจะต้องได้รับอนุญาตทั้งการแปลและพิมพ์จำหน่าย ถ้ามีการฟ้องร้องเรื่องการละเมิดลิขสิทธิ์ใด ๆ ในหนังสือ/ตำรานั้นผู้เขียนจะต้องรับผิดชอบเพียงผู้เดียว

1. หนังสือ/ตำราที่โครงการตำราฯ จัดพิมพ์ และจำหน่าย ถือเป็นลิขสิทธิ์ของโครงการตำราคณะ

พยาบาลศาสตร์ มหาวิทยาลัยเชียงใหม่

ปรับปรุงในคราวประชุมสามัญครั้งที่ 2/2562

31 ตุลาคม 2562